
Naslov: Na Krki in Savi pripravili surferski tabor
Napoved za voditelja:

Poznamo različne oblike surfanja, med najmanj poznanimi pa je prav gotovo surfanje na rekah. Zato so se v Kinološkem društvu IZAR (iskanje, zaščita in reševanje) in neformalni skupini Inovator iz Brežic odločili, da pripravijo mednarodni tabor z naslovom Confluence 2011, na katerem se je 18 mladih iz kar desetih evropskih držav - Bolgarije, Srbije, Velike Britanije, Poljske, Romunije, Češke, Finske, Italije, Španije in Slovenije spoznavalo s tehnikami rečnega surfanja in drugimi zanimivimi aktivnostmi. 

T- Iz Posavja GORAN ROVAN /
X- Snemalec in montažer Tomi Naglič /
Na taboru pa mladi niso samo surfali, ampak so se pomerili tudi v orientacijske teku, spoznali delo z reševalnimi psi in druge nadvse zanimive oblike preživljanje prostega časa. In zakaj so se odločili za rečno surfanje?
T- SIMONA POTOČAR /

X- vodja surferskega tabora Confluence 2011 /

"Do tega kampa je prišlo na pobudo Kinološkega društva IZAR in pa neformalne skupine Inovator, ki smo se letos odločili pripravit eno mal drugačem kamp in sicer na temo rečnega surfanja, kar v Sloveniji nekako še ni razvito, pa smo si mi to malo ogledali, sprobali in smo videl, da stvar špila in da bi naredil tud mal večo zadevo iz tega."
Tako so na reki Savi in Krki postavili začasno vrvno konstrukcijo, ki jim je omogočila surfanje. Večina se je s tem srečala prvič. In kako je to izgledalo?
T- SARAH BAILEY /

X- udeleženka surferskega tabora Confluence 2011 /
Izjava v angleščini, potreben prevod in RP

Med udeleženci tabora je bila tudi domačinka, ki ji rečno surfanje ni tuje.
T- ANA AGREŽ /

X- udeleženka surferskega tabora Confluence 2011 /
"V bistvu surfanje me je že vedno navduševalo, vedno mi je bil všeč ta šport, tudi z bratom smo že večkrat surfala na Krki in Savi. Tud velik več sem se še naučila pač o surfanju, kak je treba, pravilno veslanje, kak se postaviš na noge."

Kljub hladnejši vodi je bilo surfanje za udeležence tabora zelo atraktivno. Ob tem so očistili tudi rečne bregove, se preizkusili še v deskanju na vodi v novem Wakeparku na Borštu, se povzpeli na Šentvid, seznanili pa so se tudi, kako ravnati ob naravnih nesrečah.

